b'\n_START_ARTICLE_\nSlovakias nasjonalbank\n_START_PARAGRAPH_\nSlovakias nasjonalbank (slov: N\xc3\xa1rodn\xc3\xa1 banka Slovenska \xe2\x80\x93 NBS) er sentralbanken i Slovakia. Banken har hovedkontor i Bratislava, men har ogs\xc3\xa5 filialer i fem andre byer.\n_START_SECTION_\nHistorie\n_START_PARAGRAPH_\nNBS ble etablert 1. januar 1993, samme dato som Slovakia ble l\xc3\xb8srevet fra Tsjekkoslovakia. Den 1. januar 2009 innf\xc3\xb8rte Slovakia euro, og ble med i Eurosonen.\n_START_SECTION_\nSentralbanksjef\n_START_PARAGRAPH_\nSentralbanksjef er pr november 2014 Jozef Mak\xc3\xbach. Han overtok stillingen 11. januar 2010, og overtok da etter Ivan Sramko, som hadde sittet siden 1. januar 2005. Visesentralbanksjef er J\xc3\xa1n T\xc3\xb3th, han har hatt denne stillingen siden november 2012.\n_START_SECTION_\nHovedkvarter\n_START_PARAGRAPH_\nHovedkvarterbygningen til Slovakias nasjonalbank ble \xc3\xa5pnet 23. mai 2002 i Bratislava, Slovakias hovedstad. Med en h\xc3\xb8yde p\xc3\xa5 113 meter og 33 etasjer er det den h\xc3\xb8yeste bygningen i Bratislava. Den har 9 regionale avdelinger og den er overordnet alle banker i Slovakia.'